OzLabs/hebrew-wiki-articles huggingface dataset:
מסעוד אבוחצירא

רבי מסעוד אביחצירא (או: אבוחצירא) היה רב וראש ישיבה בריסאני שבמחוז תאפילאלת, מרוקו. בנו הבכור של רבי יעקב אבוחצירא ואביהם של רבי ישראל אביחצירא, רבי יצחק אביחצירא ורבי דוד אביחצירא.

==תולדות חייו== 
נולד ב-1828 (ה'תקפ"ט), ה'תקצ"ה או ה'תקצ"ו בריסאני. למד תורת הנגלה והנסתר בישיבת אביו, ומעשי מופתים מסופרים עליו כבר מצעירותו. סייע לאביו בעבודת הרבנות והרבצת התורה, ולאחר צאת אביו למסע לכיוון ארץ ישראל, מילא את מקומו כרב בריסאני וכראש ישיבת אביר יעקב. 

נפטר בי"ב באייר ה'תרס"ח (1908) ונקבר בריסאני.

==תורתו==
כתב חידושי תורה ופסקי דין שלא השתמרו, פרט לפסק דין אחד שאושר על ידי הרב שלמה אבן דנאן. הגיעו לידינו גם שני שטרי בוררות שכתב. הכין להדפסה את ספרי אביו, וכתב הקדמות לשניים מהם ("בגדי השרד" ו"אלף בינה"). דרשתו לחגיגת בר המצווה שלו פורסמה אף היא. 

בתחום הנסתר, יצאו לאור שני חיבורים קטנים ממנו: כוונות על הגדה של פסח וחידושים על ספירת העומר. 

כתב גם מספר פיוטים, בהם הפיוטים "מזמור שיר ליום השבת" ו"יום השבת טוב להודות", הנפוצים בקרב יהודי מרוקו כחלק מזמירות השבת, ו"ארוממך אודה את שמך".

עשרים ושניים משיריו קובצו ויצאו לאור בספר יגל יעקב.

==משפחתו==
מאשתו הראשונה חנה נולדו לו:
* בנו הבכור, רבי דוד אבוחצירא, שמילא את מקום אביו בריסאני. הוצא להורג בידי מנהיג מקומי של כוחות המורדים המרוקאים. 
* בתו שמחה. 
לאחר פטירת אשתו הראשונה נשא את עיישה בן חמו (אחיה של עיישה נישא לבתו של רבי אהרן אבוחצריא) , ולהם נולדו שני בנים ושתי בנות:
* רבי ישראל אבוחצירא ("באבא סאלי") - ראש ישיבה ורב בריסאני, ארפוד ובודניב, ממנהיגיה הרוחניים של יהדות מרוקו בישראל.
* רבי יצחק אביחצירא ("באבא חאקי") - רבן של רמלה ולוד וחבר מועצת הרבנות הראשית לישראל.
* בתו חמא, נישאה לרב יחיא אילוז. בתם שמחה הייתה אשתו הראשונה של הבאבא סאלי. נכדם הוא הרב אליהו אבוחצירא, לשעבר רבה של נצרת עילית. 
* בתו ביחא, נישאה לרבי דוד אזרוואל. 
* רבי מסעוד שטרית ("באבא סידי") - בנה של עיישה מלפני נישואיה לרבי מסעוד אבוחצירא.

==תלמידיו==
* הרב משה אתורג'מאן - מחכמי הישיבה בתאפילאלת ומורו ורבו המובהק של רבי ישראל אבוחצירא ("הבאבא סאלי"). 
* הרב שלמה אמסלם - רבה של מידלת
* הרב יוסף אמסלם - רבה של פיגיג
* הרב מכלוף שרביט

==לקריאה נוספת==
* שלמה מיארה, קדש לי כל בכור, בתוך: גאוני משפחת אביחצירא, אלעד ה'תשע"ד, חלק ב', עמ' 8-71. 
* הרב יוסף בן נאים, מלכי רבנן עמ' פו.
* הרב יהודה אריה הראל, מאור ישראל, עמ' 27-20.
* א. חסיד, סבא דמשפטים: אוצר עובדות על הצדיק המלוב"ן הרה"ק רבי מסעוד אבוחצירא זצוק"ל, בתוך" המבשר תורני, גיליון 126, ט' באייר ה'תשע"א, עמ' ו-ט.
* רבי יצחק אביחצירא, אפתח היום בשירה, בתוך יגל יעקב, עמ' שיז במהדורת עוז והדר ה'תשע"ו.

==קישורים חיצוניים==
* הרב רונן טמיר, [http://www.meirtv.co.il/site/alon.asp?id=844 רבי מסעוד אבוחצירא זיע"א], ערוץ מאיר
* הרב אברהם בליקשטיין, [https://www.bhol.co.il/news/780534 "הסידור יתבע אותי": ההילולא של רבי מסעוד], אתר בחדרי חרדים, י"א אייר ה'תשע"ז.

==הערות שוליים==

קטגוריה:רבנים מרוקאים
קטגוריה:מקובלים
קטגוריה:משפחת אבוחצירא
קטגוריה:ילידי 1828
קטגוריה:נפטרים ב-1908
יצחק אבוחצירא (הראשון)

רבי יצחק אבוחצירא (ה'תר"ך, 1860 - י"ד בשבט ה'תרע"ב, 2 בפברואר 1912) היה מקובל ומשורר מחכמי מרוקו. בנו הצעיר של רבי יעקב אבוחצירא.

==תולדות חייו==
נולד בריסאני ונקרא על שם האר"י. התגורר ופעל בעיר הולדתו, בה למד את תורת הנגלה והנסתר בישיבת אביו ועם חכמי משפחתו, ביניהם אחייניו רבי דוד אבוחצירא והבבא סאלי. לאחר מספר שנות לימוד בישיבה, החל להסתגר בחדרו וללמוד בפרישות. כבר בגיל 16 כתב הקדמה לספרי אביו, ובגיל 23 החל ללמד תלמידים ולכתוב את ספריו. אף על פי שלא נשא בתפקיד רשמי בישיבה, היה לו מעמד חשוב בקרב יהודי תאפילאלת, והוא נשלח מספר פעמים לגייס כספים עבור הישיבה. בזמן לא ידוע נסע לארץ ישראל ושהה בה תקופה מסוימת, ובסופה חזר למרוקו, לכל המאוחר בשנת ה'תרס"ג. בארץ ישראל נישא לבתו של הרב משה בן נאים, והתגרש ממנה בשובו למרוקו.

הוא נודע כצדיק וקדוש וכבעל רוח הקודש.

בחורף ה'תרע"ב יצא למסע התרמות נוסף לישיבה. במהלך המסע, ביום שישי י"ד בשבט, נורה למוות בידי שודדים סמוך לעיר תולאל. נקבר בתולאל באותו יום, סמוך לכניסת השבת. קברו בתולאל שמור היטב, ומהווה אתר עלייה לרגל.
==חיבוריו==
רבי יצחק כתב וחיבר ספרים רבים, והם:
* תולדות יצחק הכולל את הספרים הבאים:
** אלף המגן - חידושים על התנ"ך לפי סדר הא'-ב'
** לב טהור - דרשות
** שבת הגדול - מראה כיצד כל תרי"ג המצוות ומצוות דרבנן רמוזות במילה "שבת"
** שערי בינה - על הפסוק הראשון במגילת שיר השירים ופרק "אשת חיל"
* שרביט הזהב - על הש"ס. טרם הודפס
*זבחי צדק - על הלכות שחיטה וטרפות. טרם הודפס
* כתר תורה - דרשות. טרם הודפס
בנוסף, כתב הקדמות לספרי אביו "גנזי המלך", "שערי ארוכה" ו"פתוחי חותם".

=== שיריו ===
רבי יצחק כתב פיוטים רבים, המפורסם שבהם הוא אעופה אשכונה, הנחשב לאחד השירים המוכרים יותר בתרבות יהדות מרוקו. פיוט נוסף המושר בפי יהודי מרוקו הוא "יונתי תמתי יקרה מפנינים". פיוטיו נדפסו בספר יגל יעקב.
==משפחתו==
רבי יצחק נשא לאשה את אחותו של רבי יחייה לחיני, עזיזה לחייני (שנודעה בכינויי עז'ו יהודה), ממנה נולדו לו בן ושתי בנות:
* רבי אבא, נישא לבתו של רבי דוד אבוחצירא. בנו היה רבי יצחק אבוחצירא, רב שכונת קריית אליעזר בחיפה, ובן נוסף היה רבי דוד.
* רחל אשת רבי משה פדידה.
* חנה אשת רבי מסעוד נזרי. בנם הרב יעקב נזרי כיהן כרב ומו"ץ באורלינסוויל שבאלג'יריה.

==תלמידיו==
* אחיינו רבי דוד אבוחצירא
* אחיינו רבי ישראל אבוחצירא (בבא סאלי)
* רבי משה תורג'מן - מרבני ישיבת אביר יעקב
* הרב מכלוף אבוחצירא
* הרב אליהו אבוחצירא - דיין ומורה צדק בארפוד
* הרב שלמה אמסלם - רבה של מידלת

==לקריאה נוספת==
* הרב שלמה מיארה, ביצחק יקרא לך זרע, בתוך: גאוני משפחת אביחצירא חלק ד', אלעד ה'תשע"ד, עמ' 286–351
* הרב יהודה אריה הראל, מאור ישראל עמ' 13–20
* הרב ישראל אבוחצירא (הבבא סאלי), הפיוט "אשירה נא לידידי", בקובץ "יגל יעקב" (תשכ"א) עמ' עא
* הרב דוד אבוחצירא, הפיוט "אני הדל באלפי", יגל יעקב (תשכ"א) עמ' פו

==קישורים חיצוניים==
* 

==הערות שוליים==

קטגוריה:רבנים מרוקאים
קטגוריה:מקובלים
קטגוריה:פייטנים מרוקאים
קטגוריה:מחברי ספרי דרוש
קטגוריה:משפחת אבוחצירא
קטגוריה:קורבנות רצח
קטגוריה:ילידי 1860
קטגוריה:נפטרים ב-1912
נחשול קרח

נחשול קרח ב[[אגם וינאבגו, ויסקונסין, מרץ 2009]]
נחשול קרח (באנגלית: ice shove, ice surge, ice heave, ivu,<ref> – also paperback ()</ref> או shoreline ice pileup) הוא שמה של תופעה בה נדחף קרח בחזקה מהאוקיינוס או אגם גדול ועולה על החוף<ref name=WLUK></ref>.

נחשול קרח עלול להיווצר על ידי זרמי אוקיינוס, רוחות חזקות, או הבדלי טמפרטורה, אשר גורמים להפעלת כח אדיר המסוגל לערום קרח ולדוחפו מעל החוף ועמוק לתוך היבשה<ref></ref>, תוך יצירת ערימות גבוהות של קרח, היכולות להגיע ל-12 מטרים גובה. יש המכנים את התופעה כ"צונאמי של קרח" ("ice tsunami")<ref name="npr"></ref>, אולם בפועל אין קשר וההתנהגות היא כהתנהגות "רגילה" של קרחון<ref></ref>. עדים תיארו את הרעש של נחשול קרח כשל משאית או כרעם<ref name=WLUK /><ref name="cbc-2013-05-13"></ref><ref name="cbc-2013-05-10"></ref><ref name="npr"/>.

נחשולי קרח יכולים לגרום נזק רב למבנים וצומח הנמצאים בקרבת גוף המים<ref name=WLUK /><ref name="npr"/><ref name="cbc-2013-05-13"/><ref name="cbc-2013-05-10"/><ref></ref>.

== קישורים חיצוניים ==

* [https://www.youtube.com/watch?v=k2PVeocJBdo צונאמי של קרח]

== הערות שוליים ==

קטגוריה:קרח
קטגוריה:מזג אוויר קיצוני בכדור הארץ
מסיבה בחיפה

מסיבה בחיפה הוא פזמון שנכתב על ידי דן ברטוב, גיל ויין (די ג'יי אונלי) ואלי פרץ, הולחן על ידי ויין, ובוצע על ידי האולטראס, איתי לוי ודי ג'יי אילון מתנה. השיר יצא לאור ב-3 ביולי 2016.

==רקע==
השיר נכלל באלבומו השלישי של איתי לוי "שורדים אהבה".

השיר מבוסס על סיפור אמיתי של אלי ולדן שהיה שותף לכתיבת השיר, היה תושב כרמיאל. הוא נפרד מחברתו וחבריו דיווחו לו שראו אותה במסיבה בחיפה עם מישהו אחר.

נכון לפברואר 2021 זכה השיר ל-34 מיליון צפיות ביוטיוב.

בשנת 2020 השתתף איתי לוי בפרסומת לחברת כלל ביטוח וביצע בה שיר עם הלחן של "מסיבה בחיפה".

==מצעדים==
===מצעדים שבועיים===

===מצעדים שנתיים (ה'תשע"ו)===

==קישורים חיצוניים==
*
*
*בן שלו, [https://www-haaretz-co-il.cdn.ampproject.org/v/s/www.haaretz.co.il/amp/gallery/music/musicreview/.premium-1.3022783?amp_js_v=a2&amp_gsa=1&usqp=mq331AQCKAE%3D#aoh=15740711309881&referrer=https%3A%2F%2Fwww.google.com&amp_tf=מאת%20%1%24s&ampshare=https%3A%2F%2Fwww.haaretz.co.il%2Fgallery%2Fmusic%2Fmusicreview%2F.premium-1.3022783 מסיבה בחיפה": הלהיט המיזוגני של הקיץ], באתר הארץ, 3 באוגוסט 2016
*[https://www.nli.org.il/he/items/NNL_MUSIC_AL990050610970205171/NLI לדף השיר] באתר הספרייה הלאומית

==הערות שוליים==

קטגוריה:סינגלים מ-2016
קטגוריה:שירי איתי לוי
קטגוריה:שירים בעברית
קטגוריה:שירים על חיפה
קטגוריה:שירים על מסיבות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
פרשמרקט

פרשמרקט בע"מ היא רשת מרכולים ישראלית שהוקמה ב-2004 ובבעלות פז.

הרשת מונה נכון ל-2021 כ-43 סניפים בפריסה ארצית. הרשת קנתה מספר מותגים לאורך השנים ונכון ל-2022 פועלים 7 סניפים תחת המותג "פרשמרקט", 11 תחת "מחסני להב", 8 סניפים של המותג "מחסני מזון, 5 סניפים של "טיפ טוב", 5 של "סופר דוש" ו-6 סניפים של "היפר דודו".

ב-4 באוגוסט 2021 נחתם הסכם למכירת החברה לחברת "פז" תמורת 2.147 מיליארד ש"ח.

==היסטוריה==
האחים יוסי ושלומי עמר (כיום: אמיר) גדלו בעיר נשר. אביהם דוד עמר היה ראש המועצה המקומית נשר וראש עיריית נשר במשך 24 שנים מטעם מפלגת הליכוד. כילדים עזרו לסבם במכולת השכונתית "מכולת שמעון". לאחר שחרורם מהצבא הקימו האחים מסעדת פועלים בשם "מסעדת אופיר" בחוף שמן, שאותה מכרו אחרי 4 שנים. בשנת 1995 בזמן ששיחק יוסי בקבוצת הכדורגל הפועל חיפה, רכשו האחים סופרמרקט קטן במרכז קריית ביאליק בשם "קריות זול", ועוד סופרמרקט בכרמל שנמכר בהמשך. ביוני 2004 רכשו האחים את רשת פרשמרקט שהפעילה 2 סניפים נוספים בגליל ים ובהרצליה.

===התרחבות וצמיחת החברה===
בשנת 2007 ניסו האחים לרכוש את רשת ויקטורי אך המשא ומתן לא הבשיל לבסוף.
בין השנים 2008 ל-2016 רכשו האחים 17 סניפים נוספים: ב-2008 רכשו האחים סניף נוסף, ב-2010 רכשה פרשמרקט את "מחסני מזון" שמנתה 2 סניפים בקריית אליעזר ובטירת כרמל מידי משפחת שטרית, ורכשה עוד סניף באזורי חן בתל אביב וגדלה ל-7 סניפים. בשנת 2016 רכשה פרשמרקט את רשת "מחסני להב" - רשת של 13 סניפים שאותה רכשו מקואופורטיב דן תמורת כ-100 מיליון שקלים ולמעשה הכפילה את עצמה.

ביולי 2015 התבצעו מגעים בין פרשמרקט לרשת "סופר דוש" על רכישת הרשת והמכירה סוכמה אך במהלך חודש אוגוסט בוטלה עסקת המכירה בהסכמה. ביולי 2019 הוסכם שוב על מכירת "סופר דוש" ל"פרשמרקט", תמורת 138 מיליון ש"ח, הפעם באופן סופי.

ביולי 2018 התכוונו האחים להנפיק את הרשת בבורסה אך לא הסכימו להתפשר על שווי חברה של 700 מיליון שקל שהוצע להם בהנפקה, ובאפריל 2019 הונפקה הרשת בבורסה, הפעם באופן מוצלח לפי שווי של 750 מיליון ש"ח ל-25% מהחברה. לאחר חודשיים דווח כי האחים שמחזיקים ב-75% ממניות החברה הרוויחו 220 מיליון שקל מההנפקה.

בספטמבר 2019 רכשה פרשמרקט 3 סניפים בגוש דן מיינות ביתן שנקלעה לקשיים תזרימיים (בשכונת בבלי, בשכונת מרום נווה וברחוב רבין בחולון) תמורת כ-43 מיליון שקל.

בדצמבר 2020 רכשה פרשמרקט 3 סניפים נוספים מיינות ביתן, בהם סניף בפתח תקווה ושני סניפים באשדוד.

במרץ 2021 דיווחה החברה על כוונתה לרכוש 10 סניפים נוספים מיינות ביתן וזאת בתמורה לכ-210 מיליוני ש"ח.

מחזור המכירות הכולל של החברה לשנת 2020 עמד על כ-1.6 מיליארד שקלים חדשים.

ב-4 באוגוסט 2021 נחתם הסכם למכירת החברה, בדרך של מיזוג משולש הופכי, לחברת "פז", תמורת 2.147 מיליארד ש"ח, שמתוכם 1.7 מיליארד ש"ח ישולמו במזומן, והיתרה תינתן במניות "פז". כתוצאה מכך יקבלו האחים יוסי ושלומי אמיר 7.2% ממניות "פז" ויהפכו לבעלי עניין בולטים בה.

יואב שיזף, מנכ"ל חטיבת מכירות וסחר קמעונאי בחברת ניאופרם, מונה למנכ"ל פרשמרקט ב-2022.

==מותגי הרשת ותת-רשתות==
סמלילי התת-רשתות של "פרשמרקט"

==קישורים חיצוניים==
* 

* 
* 
* 

==הערות שוליים==

קטגוריה:חברות שנסחרו בבורסה לניירות ערך בתל אביב
קטגוריה:רשתות מרכולים בישראל
קטגוריה:גליל ים: חברות
אלעד שוורץ

אלעד ניסים שוורץ הוא קצין צה"ל בדרגת אלוף-משנה. שירת כמפקד חטיבת הראל.

== ביוגרפיה ==
התגייס לצה"ל עבר הכשרה כלוחם, קורס מפקדי טנקים וקורס קציני שריון. שימש מפקד מחלקה ומפקד פלוגה. בהמשך פיקד על גדוד 198 בחטיבה 460 וגדוד 53 בחטיבה 188.לאחר מכן מונה לראש זירת דרום באגף המבצעים. ב-12 באוגוסט 2019 מונה למפקד חטיבת הראל בדרגת אלוף-משנה. ב-28 בדצמבר 2020 הוחלט על מינויו לסגן מפקד עוצבת הגליל.

== הערות שוליים ==

קטגוריה:מפקדי גדודים בחטיבה 460
קטגוריה:מפקדי גדודים בחטיבה 188
קטגוריה:מפקדי חטיבת הראל
קטגוריה:אלופי-משנה בצה"ל
קטגוריה:ישראלים שנולדו במאה ה-20
מעצר שגריר רומניה ברוסיה (1917)

ב-31 בדצמבר 1917, לפי הוראה של ולדימיר איליץ' לנין, נעצר שגריר רומניה ברוסיה, קונסטנטין דיאמנדי ונחבש, יחד עם חברים נוספים של המשלחת הרומנית, במצודת פטרופבלובסק, שבסנקט פטרבורג, תוך הפרת החסינות הדיפלומטית.

למחרת פנו שגרירי ארצות הברית, יפן, צרפת, שוודיה, נורווגיה, שווייץ, דנמרק, תאילנד, הרפובליקה הסינית (1912–1949), סרביה, פורטוגל, ארגנטינה, יוון, בלגיה, ברזיל, איראן, ספרד, הולנד, איטליה והאימפריה הבריטית במחאה אל משרד החוץ הסובייטי ותבעו את שחרור השגריר.

== הרקע ==
בתקופה זו התנהלה מלחמת העולם הראשונה, מלחמה בה רומניה ורוסיה היו בנות ברית ובמהלכה היו ברומניה לא מעט יחידות צבא רוסיות. בשנת 1917 התרחשו ברוסיה שתי מהפכות, כשבאחרונה שבהן, מהפכת אוקטובר, השלטון נתפס על ידי הבושלביקים, שדגלו ביציאה מהמלחמה ועשיית שלום עם הגרמנים.

באזור שבין הערים הרומניות בקאו ורומאן, ליד מוינשט, התלקח קונפליקט בין הרגימנט הרוסי 194 מדיוויזיית 49 ובין קבוצת טאזלאו הרומנית. ב-27 בדצמבר 1917 תבעו הרומנים מהרוסים למסור את נשקם, אך הרוסים סירבו ויחד עם רגימנט 6 של חיל הרגלים הרוסי איימו להמשיך לכיוון רומאן, כדי לשחרר מנהיג בולשביקי, שנעצר שם. הרומנים פתחו בירי תותחים, היו רוסים שנפצעו, היו שברחו והיו שמסרו את נשקם - הירי היה הסיבה למעצר הדיפלומטים הרומנים.

== סיום הפרשה ==
ביום 2 בינואר 1918 אחרי הצהריים שחררו הסובייטים את השגריר הרומני ודרשו ממנו לחתום בשם רומניה על מחילה לחיילים הרוסים שהיו מעורבים בתקרית האש. השגריר סירב לחתום ובכל זאת שוחרר, אך נאלץ ללכת ברגל עד השגרירות. החברים האחרים של המשלחת הרומנית, שנעצר, לא שוחררו בשלב זה.

== קישורים חיצוניים ==
* [https://moldova.europalibera.org/a/o-arestare-la-cumpana-dintre-anii-1917-1918-constantin-diamandy-blog-dorin-dobrincu/28880478.html O arestare la cumpăna dintre anii 1917/1918: Constantin Diamandy, ministrul român la Petrograd] 
* [https://www.zf.ro/ziarul-de-duminica/dosare-declasificate-arestarea-ambasadorului-diamandi-4256297 DOSARE DECLASIFICATE / Arestarea ambasadorului Diamandi] 

קטגוריה:רומניה: יחסי חוץ
קטגוריה:רוסיה: יחסי חוץ
קטגוריה:מלחמת העולם הראשונה: דיפלומטיה
אופיר זילברשטיין

אופיר זילברשטיין הוא קצין צה"ל בדרגת אלוף-משנה אשר פיקד על חטיבת הראל.

== ביוגרפיה ==
התגייס לצה"ל ועבר קורס מפקדי טנקים וקורס קציני שריון. שימש מפקד מחלקה ומפקד פלוגה.בשנת 1998 לחם ברצועת הביטחון ונפצע במארב מחבלים ליד מוצב ריחן. בשנים 2013–2015 פיקד על גדוד 9 בחטיבה 401 ולאחר מכן כסגן מפקד חטיבה 401. בשנים 2017–2019 פיקד על חטיבת הראל. ב-2018 פורסם שימונה לסגן מפקד עוצבת הפלדה.

== הערות שוליים ==

קטגוריה:מפקדי גדודים בחטיבה 401
קטגוריה:מפקדי חטיבת הראל
קטגוריה:אלופי-משנה בצה"ל
קטגוריה:ישראלים שנולדו במאה ה-20
חגי עמר

חגי עמר הוא קצין צה"ל במילואים בדרגת אלוף-משנה, אשר פיקד על חטיבת הראל

== ביוגרפיה ==
נולד בשנת 1975 ומתגורר בנווה צוף.

התגייס לצה"ל בשנת 1995 ועבר קורס מפקדי טנקים וקורס קציני שריון. שימש מפקד מחלקה ומפקד פלוגה בחטיבה 188.

בשנת 2006 היה סגן מפקד גדוד 74 ולחם במלחמת לבנון השנייה.

לאחר מכן מונה לראש ענף חיל השריון במא"ש. בעקבות פרשת הירי בנעלין הודח מפקד גדוד 71 וחגי עמר מונה במקומו. בשנים 2008–2010 פיקד על גדוד 71 בחטיבה 188 במהלך שנת 2009 הוביל את הגדוד במבצע עופרת יצוקה בו לחם גדוד 71 ת"פ חטיבת גולני.

בין השנים 2011-2013 היה חגי סגן מפקד חטיבת 401 לאחר מכן מונה למפקד מא"ט.

בסוף שנת 2014 מונה לפקד על חטיבת הראל. בשנת 2016 מונה במקביל למפקד המרכז לאימונים טקטיים (המא"ט)., תפקיד אותו ביצע עד שנת 2018.

בשנת 2018 מונה למפקדת מגמת מ"פ בקורס מ"פים ומג"דים ומתפקיד זה השתחרר מצה"ל באמצע שנת 2020.

לאחר מכן מונה לרמ"ט חטיבה 401 ולחם עם החטיבה במלחמת חרבות ברזל.

== הערות שוליים ==

קטגוריה:מפקדי גדודים בחטיבה 188
קטגוריה:מפקדי חטיבת הראל
קטגוריה:מפקדי המרכז לאימונים טקטיים
קטגוריה:אלופי-משנה בצה"ל
קטגוריה:ישראלים שנולדו במאה ה-20
נינה מוראטו

נינה מוראטו (בצרפתית: Nina Morato; נולדה ב-2 במרץ 1966) היא זמרת צרפתייה.

==ביוגרפיה==
מוראטו נולדה בפריז בשם סטפאני מוראטו.

היא הקליטה מספר שירים תחת השמות "סטפאני" (Stéphanie) ו"סטפאני דה מאלאקוף" (Stéphanie de Malakoff) עד שב-1993 הקליטה את הסינגל הראשונה שלה "Maman" עם השם נינה מוראטו.

באותה שנה יצא האלבום הראשון שלה "Je suis la mieux" שזכה להצלחה על ידי מבקרי מוזיקה וזיכה אותה בפרס המוזיקה הצרפתי "Victoires de la Musique" בקטגוריה של "אמנית הפופ החדשה של השנה".

ב-1994 ייצגה את צרפת באירוויזיון עם השיר "Je suis un vrai garçon", השיר עורר מחלוקת עקב העובדה שהוא מכיל את המילים "אני יודעת שאני האהבה שלו, אבל שיזדיין (e sais je suis son amour, mais putain), היו חששות לגבי כללי האירוויזיון עבור שיר המכיל דברי גסויות אבל לבסוף השיר הותר להשתתף בתחרות, השיר שנחשב לנועז סיים במקום השביעי.

ב-1994 הופיעה גם בסרט "La Séparation" עם דניאל אוטיי ואיזבל הופר.

ב-1996 יצא האלבום השני שלה "L'allumeuse" שזכה להצלחה פחותה ביחס לראשון.

היא הופיעה מספר שנים במחזה מונולוגים מהווגינה.

ב-1997 מתה בתה בת ה-11.

כתוצאה מהטרגדיה שחוותה היא הוציאה את האלבום "Moderato" שכלל שירים בעלי אופי אפל יותר.

ב-2007 הופיעה בסרט הקומדיה "Les deux mondes".

==קישורים חיצוניים==

<div class="mw-content-ltr">
* 
</div>

קטגוריה:זמרות צרפתיות
קטגוריה:נציגי צרפת באירוויזיון
קטגוריה:משתתפי אירוויזיון 1994
קטגוריה:זמרים צרפתים
קטגוריה:שחקניות קולנוע וטלוויזיה צרפתיות
קטגוריה:שחקני קולנוע וטלוויזיה צרפתים
קטגוריה:זמרות פופ צרפתיות
קטגוריה:זמרי פופ צרפתים
קטגוריה:פזמונאים צרפתים
קטגוריה:פזמונאיות
קטגוריה:שחקניות תיאטרון צרפתיות
קטגוריה:שחקני תיאטרון צרפתים
קטגוריה:צרפתיות שנולדו ב-1966
קטגוריה:צרפתים שנולדו ב-1966
מולי כהן

שמואל (מולי) כהן הוא קצין צה"ל בדרגת אלוף-משנה, אשר פיקד על חטיבת אגרוף הברזל.

== ביוגרפיה ==
התגייס לצה"ל ועבר קורס מפקדי טנקים וקורס קציני שריון. שימש מפקד מחלקה ומפקד פלוגה. בהמשך מונה לקצין אג"ם בחטיבה 7. בשנים 2011–2012 פיקד על גדוד 74 בחטיבה 188. בעקבות תקרית שהקשר שלו נשאר לבד בכפר בודרוס הסמוך לרמאללה, הודח מתפקידו והועבר לתפקיד הדרכתי כראש ענף אימונים במפקדת זרוע היבשה, לאחר מכן כיהן כסגן מפקד חטיבה 7. בשנת 2014–2015 שב לפקד על גדוד ומונה למפקד גדוד 77 בחטיבה 7.<ref></ref> לאחר מכן כיהן כקצין אג"ם של עוצבת געש. בשנים 2017–2019 פיקד על חטיבת אגרוף הברזל.

נשוי לשרי ואב לחמישה. מתגורר בעלי. 
== הערות שוליים ==

קטגוריה:מפקדי גדודים בחטיבה 188
קטגוריה:מפקדי גדוד 77
קטגוריה:מפקדי חטיבת אגרוף הברזל
קטגוריה:אלופי-משנה בצה"ל
קטגוריה:עלי: אישים
קטגוריה:ישראלים שנולדו במאה ה-20
מיכאל בוכנר

מיכאל בּוֹכְנֶר (בסרבו-קרואטית: Mihael Bohner; 21 בספטמבר 1924, בראטיסלבה, צ'כוסלובקיה - 6 בדצמבר 2008, כפר סבא, ישראל) היה תת-ניצב במשטרת ישראל, אשר כיהן כמפקד מרחב הנגב, דובר המשטרה ונספח משטרת ישראל בארצות הברית.

==ביוגרפיה==
מיכאל בוכנר נולד בברטיסלאבה, צ'כוסלובקיה. בילדותו עברו הוריו לזאגרב, קרואטיה אשר בממלכת יוגוסלביה ושם גדל. בזמן מלחמת העולם השנייה ותחת הכיבוש הגרמני הסתתרו הוא ומשפחתו בהרי סרביה וחייהם ניצלו תודות לכפריים סרביים. לקראת סוף המלחמה הצטרף לפרטיזנים של טיטו ולאחר המלחמה שירת בצבא היוגוסלבי.

לאחר הקמת מדינת ישראל, עלה עם משפחתו ארצה, ומספר חודשים לאחר מכן, התגייס למשטרת ישראל. בוכנר כיהן בשורת תפקידי קצונה במשטרה. ב-1958 מונה לראש המחלקה לתפקידים מיוחדים במשטרת ירושלים. ב-1964 מונה לראש הענף לתפקידים מיוחדים במחוז הדרומי. כמו כן שימש במקביל כדובר משטרת ירושלים ודובר המחוז. ב-1959 הצליח, בעזרת קשריו עם אנשי האו"ם, למנוע את הסגרתו של כושי רימון לידי הירדנים. לאחר מלחמת ששת הימים, הוביל את הקמתה מחדש של המשטרה בירושלים המזרחית ושילובה במשטרת ישראל. ב-1967 מונה למפקד נפת פתח-תקווה השרון. ב-1970, מונה למפקד מרחב הנגב. ב-1973 מונה על ידי המפכ"ל שאול רוזוליו לדובר המשטרה. ב-1974 מונה לראש המחלקה לתפקידים מיוחדים באגף החקירות.

באוגוסט 1977 מינה המפכ"ל חיים תבורי את בוכנר לראש ועדה לבדיקת את סוגיית הפשע המאורגן בישראל. הוועדה, שנודעה כ"ועדת בוכנר", קבעה כי אין פשע מאורגן בישראל ברמת ארגון כולל, אך ציינה בנספח את שמותיהם של 11 עבריינים בכירים במדינה. רשימה זו הודלפה בהמשך לעיתונות.

ב-1977 מונה לתפקיד נספח משטרת ישראל בארה״ב וקנדה. עם חזרתו ארצה ב-1981 מונה לממונה על הביקורת הפנימית ותלונות הציבור והועלה לדרגת תת-ניצב. ב-1983 מונה למפקד המכללה לקצינים בכירים. ב-1984 סיים את שירותו במשטרה ומונה לשליח מטעם קרן היסוד בגרמניה המערבית. כמו כן, כיהן כיועץ מיוחד למשטרת סינגפור בנושאי מודיעין משטרתי.

מיכאל בוכנר הלך לעולמו ב-2008 והוא בן 84. נטמן בבית העלמין כפר נחמן שברעננה. הוא היה נשוי לגרדה לבית בוטנר ואב לשניים.

==קישורים חיצוניים==
*
*
*[https://www.xn--7dbl2a.com/wiki/מושגים-באכיפת-חוק-wiki/ועדת-בוכנר/#sthash.44MRLRPS.dpbs וועדת בוכנר לבדיקת הפשע המאורגן בישראל], ינואר 2016

==הערות שוליים==

קטגוריה:עולים לאחר קום המדינה: 1948–1950
קטגוריה:ישראלים ילידי צ'כוסלובקיה
קטגוריה:דוברי משטרת ישראל
קטגוריה:תתי-ניצבים במשטרת ישראל
קטגוריה:ישראלים שנולדו ב-1924
קטגוריה:ישראלים שנפטרו ב-2008
מיס הונגריה

מריה פון טשנאדי, מיס הונגריה [[1931]]
מיס הונגריה היא תחרות יופי הנערכת בהונגריה.

התחרות אורגנה בפעם הראשונה ב-1929 והיא נערכה מדי שנה עד 1938, הזוכות ייצגו את הונגריה בתחרות מיס אירופה.

בעקבות מלחמת העולם השנייה הופסקה התחרות ולאחר המלחמה היא לא נערכה מסיבות פוליטיות שכן המשטר הקומוניסטי לא איפשר את קיום התחרות.

ב-1985 חודשה התחרות ובסביבות 2,000 נשים נגשו למיונים של התחרות על מנת לנסות להתקבל אליה, בתחרות זכתה קסיליה מולנר בת ה-16, שנה לאחר מכן היא התאבדה, בעקבות זאת בין 1986–1988 התחרות לא נערכה מחדש.

ב-1989 אורגנה מחדש התחרות ובשנה זו השתתפה הונגריה לראשונה בתחרות מיס עולם, עד 1995 הזוכות בתחרות נשלחו להשתתף בתחרות מיס עולם מלבד 1993 שלא התקיימה תחרות, ב-1996 נוסדה תחרות נפרדת בשם "מיס עולם הונגריה" בה נבחרה הנציגה ההונגרית לתחרות ותחרות מיס הונגריה לא התקיימה.

מ-1998 התחרות נערכת בקביעות.

==הזוכות==
{| class="wikitable sortable" border="1" style="clear:both;" align="center" cellpadding="2" cellspacing="0" width="auto"
|- bgcolor="#CCCCCC" align="center"
! שנה
! הזוכה
|-
| 1929
| בוסקה סימון
|-
| 1931
| מריה פון טשנאדי
|-
| 1990
| קינגה קסוזסור
|-
|}

==קישורים חיצוניים==
* 

קטגוריה:הונגריה: תרבות
קטגוריה:תחרויות יופי לנשים
קטגוריה:נשים בהונגריה
יום הסובלנות הבין-לאומי

יום הסובלנות הבין-לאומי חל ב-16 בנובמבר. היום נוסד בשנת 1995 על ידי ארגון אונסק"ו המייצג את האומות המאוחדות. יום הסובלנות הבינלאומי מדגיש את חשיבות ההתייחסות בסובלנות כלפי האחר והשונה והסכנות שבחוסר סובלנות ויחס מפלה ולא שוויוני.<ref></ref> יום זה נועד כדי להדגיש את החשיבות שבסובלנות ואת הסכנות שבחוסר סובלנות יחס מפלה ולא שוויוני. המטרות החינוכיות של יום הסובלנות בבתי הספר הן: קבלת השונה בלי קשר לפיזיות, גיל, מגדר, דת, תרבות ושפה.<ref></ref><ref></ref><ref></ref>

== ראו גם ==
* סובלנות

==קישורים חיצוניים==
* 

==הערות שוליים==

קטגוריה:מועדי האומות המאוחדות
קטגוריה:ימי מודעות
קטגוריה:אירועים בחודש נובמבר
פרץ קרינת רדיו מהיר

accessdate=2010-06-23}}</ref>
פרץ קרינת רדיו מהיר או FRB (ראשי תיבות של: Fast Radio Burst) הוא מונח ברדיו-אסטרונומיה המתאר פולס של קרינת רדיו במשך של בין שברירי מילישנייה למספר מילישניות, הנגרם על ידי תהליך אסטרופיזיקאי עתיר אנרגיה שאינו מובן למדע כיום. אף שפרץ האנרגיה רב עוצמה במקורו, האות המגיע לכדור הארץ כה חלש, עד שתואר כ"אלפית מעוצמת האות שירגיש טלפון סלולרי סטנדרטי כשהוא על הירח".<ref name="SciAm2013"></ref>

ה-FRB הראשון שנצפה תועד על ידי דנקן לורימר וסטודנט שלו, דייוויד נרקביץ', בשנת 2007 כאשר עברו על נתוני פולסר מוקלטים, וכיום מכונה בשם "פרץ לורימר" (Lorimer Burst). מאז תועדו פרצים רבים, כולל שלושה שחוזרים על עצמם.<ref></ref><ref name="AT-20170829"></ref><ref name="NWSWK-20170830"></ref><ref name="NYT-20180110"></ref><ref name="NAT-20190109"></ref><ref name="NYT-20190110"></ref><ref name="AT-20190629"></ref><ref name="PRAO-20190628"></ref><ref name="CNET-20190630"></ref>

אף שמקורם של פרצי FRB אינו מוסבר, חוקרים מעריכים בסבירות כמעט ודאית כי מקורן הוא אקסו-גלקטי. כאשר FRB הוא מקוטב, הדבר מצביע על כך שהוא נפלט ממקור בעל שדה-מגנטי חזק.<ref name=nature25149></ref> אך מקור זה, כאמור, עדיין בגדר תעלומה. מספר הצעות הונחו על השולחן כדי לנסות להסביר את מקור הקרינה, בהן כוכב נייטרונים, חור שחור וישות תבונית כלשהי שאינה מוכרת לנו.<ref></ref><ref></ref>

FRB שתועד בשנת 2012, שהוא אחד משלושת הפרצים אשר חוזרים על עצמם, כונה בשם FRB 121102, והוסיף מידע לגבי סווג מקור הקרינה. FRB 121102, ככל הנראה מזוהה עם גלקסיה במרחק של כ-3 מיליארד שנות אור מכדור הארץ, ונראה שהוא ארוג בסביבה קיצונית.<ref name=nature20797></ref><ref name=nature25149/> המקור הגלקטי הראשון שזוהה עבור FRB לא מחזורי, FRB 180924, זוהה בשנת 2019 והוא מגלקסיה גדולה, בערך כגודל שביל החלב. באוגוסט 2019, אסטרונומים דווחו על תיעוד של 8 FRB מחזוריים נוספים.<ref name="SA-20190814"></ref>

במהלך מעקב שנמשך מנובמבר 2019 ועד אפריל 2020 מצאו אסטרונומים עדות לארבעה פרצים נוספים, הודות למידע מטלסקופ החלל האבל.

==קישורים חיצוניים==

* 
* 
* 
* 
* 

== הערות שוליים ==

קטגוריה:בעיות פתוחות באסטרונומיה
קטגוריה:חיים מחוץ לכדור הארץ
קטגוריה:רדיו אסטרונומיה
ויסין

חואן לואיס מורנה לונה (בספרדית: Juan Luis Morera Luna; נהגה Wisin; נולד ב-19 בדצמבר 1978) הוא זמר ומפיק מוזיקלי פוארטו ריקני.

== ביוגרפיה ==
ויסין פגש את חברו יאנדל בבית הספר בו למדו. הם החלו להופיע כצמד ("ויסין ויאנדל") בסוף שנות ה-90 ופרסמו את אלבום הבכורה שלהם בשנת 2000. מאוחר יותר, זכה להצלחה כאשר חתם על חוזה הקלטות בחברת תקליטים גדולה דרכה יצא אלבום אולפן מצליח. לאחר מכן, הקימו השניים את WY רקורדס. בנובמבר 2013, לאחר סיבוב הופעות שאירע במקומות שונים ברחבי העולם, הצמד חדל מלהוציא אלבומים או סינגלים, ויאנדל הכחיש את השמועות שטענו כי הצמד התפרק; הוא הסביר ש"בקרוב תצא מוזיקה חדשה". ויסין ויאנדל התאחדו בשנת 2018 והוציאו לאור את אלבום האולפן העשירי שלהם, אחרי 5 שנים מיציאתו של הקודם. האלבום זכה להצלחה במצעדים הלטיניים בפרט.

== דיסקוגרפיה ==
=== אלבומי אולפן ===
* 2004: El Sobreviviente
* 2014: El Regreso del Sobreviviente
* 2015: Los Vaqueros: La Trilogía
* 2017: Victory
* 2021: Los Legendarios 001
* 2022: Multimillo, Vol. 1
* 2024: Mr. W

== קישורים חיצוניים ==

* 
* 
* 

==הערות שוליים==

קטגוריה:זמרים פוארטו ריקנים
קטגוריה:זמרי רגאטון
קטגוריה:זמרים השרים בספרדית
קטגוריה:אמני סוני מיוזיק לטין
קטגוריה:ילידי 1978
זול ובגדול

זול ובגדול היא רשת סופרמרקטים ישראלית שהוקמה בשנת 2006 ומונה כ-26 סניפים נכון ל-2020.

עיקר סניפיה מתפרסים באזור ירושלים והסביבה (עשרים סניפים) ובאזור אשדוד ואשקלון (ארבעה סניפים). יש עוד סניף אחד שפועל בבת ים וסניף נוסף באזור בקעת הירדן, בסמוך ליפית.

==היסטוריה==
מייסד הרשת, אבי (אביקם) יוחנן גדל והתחנך בירושלים. בגיל 13 החל לעבוד בחנות "כל זול" שהייתה בבעלות בני משפחתו, בצומת בר-אילן בעיר. עם שחרורו מצה"ל קנה יוחנן ביחד עם אשתו שרון את החנות שהיוותה למעשה החנות הראשונה ברשת, שהתפתחה באמצעות רכישות של מרכולים בודדים. הרשת מתאפיינת בסניפים שכונתיים קטנים יחסית, ומירב הסניפים שלה (כ-70%) ממוקמים בנכסים בבעלות הרשת, ובכך היא ייחודית בענף זה בו הרשתות בדרך כלל ממקמות את הסניפים בנכסים שכורים.

בפברואר 2019 הגישה הרשת הצעה לרכישת רשת הקואופ שקרסה על סך 153 מיליון שקל, אך לבסוף הצעתה לא התקבלה.

==קישורים חיצוניים==
* .

==הערות שוליים==

קטגוריה:רשתות מרכולים בישראל
אמור טאוולס

אמור טאוולס (באנגלית: Amor Towles; נולד ב-1964) הוא סופר אמריקאי. הוא ידוע בעיקר בזכות הרומנים Rules of Civility (2011) וג'נטלמן במוסקבה (2016).<ref></ref>

טאוולס נולד וגדל בבוסטון שבמסצ'וסטס. הוא למד לתואר ראשון באוניברסיטת ייל וקיבל תואר שני בספרות אנגלית מאוניברסיטת סטנפורד.

בשנים 1991–2012 עבד כאיש השקעות בניו יורק.

הוא מתגורר בגרמרסי פארק, מנהטן, ניו יורק, עם אשתו, מגי, בנם ובתם.

בשנת 2024 ראה אור בעברית הספר לינקולן אקספרס, תרגמה מאנגלית אסנת הדר, מטר - הוצאה לאור.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת סטנפורד
קטגוריה:סופרים אמריקאים
קטגוריה:ניו יורק: אישים
קטגוריה:אמריקאים שנולדו ב-1964
נתיב החסד

לוגו המותג הפרטי "מעולה"

נתיב החסד היא רשת סופרמרקטים ישראלית בבעלות שמואל אטיאס והוקמה בשנת 2006. הרשת פונה בעיקר למגזר החרדי ועל כן דומיננטית בעיקר בערים בני ברק, אשדוד, חיפה ומודיעין עלית. ב-2019 רכשה את המתחרה הגדולה במגזר החרדי, רשת ברכל, והפכה להיות אחת הרשתות הקמעונאיות הגדולות בישראל עם כ-90 סניפים ברחבי ישראל.

==היסטוריה==
מייסד הרשת, שמואל אטיאס החל את דרכו בעולם השיווק והיבוא בתחום מוצרי המזון מוצרי ניקיון ושימורים בשם "מ.ד. אטיאס סוכנויות מזון בע"מ ברחובות אחת החברות הגדולות והותיקות בתחום השיווק שקיימת עד היום ושייכת לאביו. לאחר שעזב את אבא שלו פתח סופרמרקט קטן בשם "נתיב החסד - סופר חסד בע"מ". במקביל גם לאחיו של שמואל - יצחק אטיאס, בעלות על רשת מזון בשם "סופר הטוב והמטיב". בנוסף גם שמואל אטיאס הקים מותג פרטי בשם "מעולה" למוצרי צריכה למגזר החרדי.

סמליל רשת "ברכל" לאחר מעבר הרשת לידי "נתיב החסד"
ביוני 2019 לאחר מספר חודשים של משא ומתן - אושר המיזוג בין רשתות הענק של המגזר החרדי, נתיב החסד בעלת ה-30 סניפים בבעלות שמואל אטיאס רכשה את רשת ברכל בעלת ה-48 סניפים בבעלות מנחם כרמל, בכפוף למכירת 4 סניפים באזורים בהם היה חשש למונופול של הרשת תמורת כ-600 מיליון שקלים. הרשת שילשה את גודלה בין-לילה לאחר המכירה ומחזור המכירות השנתי שלה העומד על בין 200–300 מיליון שקל לשנה צפוי לגדול למיליארד שקל בשנה.

==קישורים חיצוניים==
* 

==הערות שוליים==

קטגוריה:רשתות מרכולים בישראל
בומדונג

בּוֹמדוֹנג (בהאנגול: 봄동) הוא ירק עלים מהמין Brassica rapa אליו משתייכת גם הלפת. הבומדונג משמש במטבח הקוריאני ומאופיין בעלים קשיחים ומתוקים. עלי הבומדונג, בניגוד לקרוב משפחתו, כרוב נאפּה, נפרשים לצדדים ונותנים לו מראה שטוח ופתוח.

== מנות ==
נפוץ במטבח הקוריאני להכין מעלי בומדונג גאוטג'ורי (קימצ'י טרי).

== גלריה ==
<gallery>
File:Mujeon and bomdong-jeon.jpg|בומדונג-ג'און ומו-ג'און
</gallery>

== קישורים חיצוניים ==

== הערות שוליים ==

קטגוריה:המטבח הקוריאני
פי. ג'יי. וושינגטון

פול ג'מיין וושינגטון הבן (באנגלית: .Paul Jamaine Washington Jr; נולד ב-23 באוגוסט 1998) הוא כדורסלן אמריקאי המשחק בקבוצת דאלאס מאבריקס מליגת ה-NBA, בעמדת הפאוור פורוורד.

==קריירת תיכונים ומכללות==
וושינגטון נולד בלואיוויל שבקנטקי, ובשנת 2013 החל ללמוד בתיכון "אקדמיית פריים" אשר בדאלאס, טקסס, בו למדו בעבר עמנואל מודיאיי וטרנס פרגוסון. לאחר מכן עבר לתיכון "פינדליי" שבהנדרסון, נבדה, אשר שיחקו בקבוצת הכדורסל שלו שחקני NBA רבים, דוגמת אייברי בראדלי, טריסטן תומפסון, קלי אוברה ודילון ברוקס. בסיום שנתו האחרונה בקבוצת בית הספר נבחר וושינגטון להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.

בין השנים 2017–2019 למד באוניברסיטת קנטקי, ושיחק בקבוצת הכדורסל שלה תחת המאמן ג'ון קליפארי. לאורך עונתו הראשונה בקנטקי שימש כשחקן חמישייה קבוע, לצד ארבעה נוספים – שיי גילג'ס-אלכסנדר, קווין נוקס, המידו דיאלו וניק ריצ'רדס – ורשם ממוצעים של 10.8 נקודות ו-5.7 ריבאונדים למשחק. בעונתו השנייה קלע 15.2 נקודות למשחק, והוביל את קנטקי לצד טיילר הירו וקלדון ג'ונסון לשלב רבע גמר טורניר אליפות המכללות (NCAA Elite Eight). במשחק רבע הגמר מול אוניברסיטת אובורן קלע וושינגטון 28 נקודות והוריד 13 ריבאונדים, אך קבוצתו הפסידה בתוצאה 71–77 והודחה מהטורניר.

==קריירה ב-NBA==
בדראפט ה-NBA{{כ}} 2019 נלקח וושינגטון בבחירה ה-12, על ידי שארלוט הורנטס. במשחק הבכורה שלו ב-NBA קלע וושינגטון 27 נקודות, כולל 7 שלשות, בניצחון קבוצתו מול שיקגו בולס. 7 השלשות שקלע שברו את שיא ה-NBA לשלשות של שחקן במשחקו הראשון בליגה. לאורך עונת הרוקי שלו שימש כשחקן חמישייה קבוע בשארלוט, ותרם 12.2 נקודות ו-5.4 ריבאונדים בממוצע למשחק, ובסיומה נבחר לחמישיית הרוקיז השנייה של העונה.

==סטטיסטיקות הקריירה ב-NBA==
===בעונה הסדירה===
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| שארלוט	|| 58 || 57 || 30.3 || 0.455 || 0.374 || 0.647 || 5.4 || 2.1 || 0.9 || 0.8 || 12.2
|- style="background-color: #EFEFEF;"		||
| 	|| שארלוט	|| 64 || 61 || 30.5 || 0.440 || 0.386 || 0.745 || 6.5 || 2.5 || 1.1 || 1.2 || 12.9
|-		||
| 	|| שארלוט	|| 65 || 28 || 27.2 || 0.470 || 0.365 || 0.716 || 5.2 || 2.3 || 0.9 || 0.9 || 10.3
|- style="background-color: #EFEFEF;"		||
| 	|| שארלוט	|| 73 || 73 || 32.6 || 0.444 || 0.348 || 0.730 || 4.9 || 2.4 || 0.9 || 1.1 || 15.7
|- style="background-color:#80BFFF; font-weight:bold;"		||
| קריירה || || 260 || 219 || 30.2 || 0.450 || 0.366 || 0.711 || 5.5 || 2.3 || 0.9 || 1.0 || 12.9
|}

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קנטקי: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של שארלוט הורנטס
קטגוריה:כדורסלני שארלוט הורנטס
קטגוריה:אמריקאים שנולדו ב-1998
נץ פסכיאטוס

נץ פסכיאטוס (שם מדעי: Accipiter fasciatus) הוא מין של נץ ממשפחת הנציים המצוי באוסטרליה ובאיי אוקיאניה הקרובים לה, כמו גינאה החדשה, חלק מאינדונזיה, ונואטו, פיג'י ואיים קטנים נוספים. ממצאים מנורפוק יכולים להזדהות כמין נץ אחר, או אולי כתת-מין שלא נודע.
==מאפיינים==
מין נץ זה דומה מאוד למין האוסטרלי Accipiter cirrocephalus, אך גדול ממנו. הנץ מגיע לאורך 40–55 סנטימטרים, בעל מוטת כנפיים של 75–95 סנטימטרים ומשקלו הממוצע 220 גרם בזכרים ו-355 גרם בנקבות. צבע הנץ חום עם בטן וחזה אפורים מסורטטים בשחור. העיניים והמקור גדולים וצהובים וקצה המקור שחור. האצבעות צהובות ומעוקלות ובקציהם טפרים חדים.

תפוצת הנץ היא ברחבי החורשים ויערות הגשם של צפון אוסטרליה ושל האיים מסביבה ולעיתים מגיע לערים. הוא ממתין על ענפים נבחרים ומתצפת על טרף קטן החולף תחתיו. המזון העיקרי שלו הוא עופות קטנים יותר כמו יוניים, קקדואיים, תוכונים, פרושיים, סבכיי פיות, פיפיון וגם ברווזיים ותרנגולים. הוא טורף גם יונקים כמו חולדות, עטלפים וארנבונים. רוב הזמן הוא ממתין לטרף שיעבור תחתיו ואז צולל בהדרגה אליו, אך כאשר עוברת להקת עופות הוא חולף במהירות רגילה אליה. הוא יאכל גם זוחלים, דו-חיים או אף חרקים. הנצים עלולים להיפגע מעופות אגרסיביים כמו עורבים או עקעק אוסטרלי תוקפניים.

הוא מקנן על צמרות העצים והנקבה מטילה 2 עד 4 ביצים. הדגירה נמשכת 30 יום וגידול הצעירים 31 יום נוספים עד הגיעם לבגרות.

==תת-מינים==
* A. f. fasciatus
* A. f. buruensis
* A. f. didimus
* A. f. dogwa
* A. f. helmayri
* A. f. natalis
* A. f. polycryptus
* A. f. savu
* A. f. stresemanni
* A. f. tjendanae
* A. f. vigilax
* A. f. wallacii

==קישורים חיצוניים==

== הערות שוליים ==

קטגוריה:בעלי חיים שתוארו ב-1827
קטגוריה:טקסונים שתוארו בידי ניקולס אילוורד ויגורס
קטגוריה:נץ (סוג)
קטגוריה:אוסטרליה: עופות
קטגוריה:פפואה גינאה החדשה: עופות
קטגוריה:פיג'י: עופות
בז סבניגר

בז סבניגר או בז שחור אוסטרלי (שם מדעי: Falco subniger) הוא מין עוף דורס מהסוג בז החי ברחבי אוסטרליה.
== תיאור ==
בז זה הוא הגדול שבבזי אוסטרליה. הוא בעל דו-צורתיות זוויגית כשהנקבות גדלות יותר. אורכו 45–56 סנטימטרים, מוטת כנפיו 95–115 סנטימטרים ומשקלו 582 גרם בזכרים ו-833 גרם בנקבות. הבז בעל זנב ארוך ביותר וצבע נוצותיו חומות כהות, שחורות בקצה הכנפיים והזנב. הראש בהיר וצהוב בהיר. החלק הקדמי של המקור הוא צהוב והמקור עצמו אפור ומעוקל. העיניים הגדולות והכנפיים המחודדות והרחבות עוזרות לבז לאתר ולעוט על טרף במהירות.

== תפוצה ובית גידול ==
הבז אנדמי ליבשת אוסטרליה. הוא מצוי לאורך רוב מרכז ודרום-מערב אוסטרליה, למעט אזורים שמיוערים בצפיפות. לעיתים נדירות ניתן לצפות בו במזרח אוסטרליה. לרוב הוא מצוי באזורים מדבריים ותת-מדבריים ליד אמות מים או מקבצי עצים מבודדים. לרוב הוא חונה בלילות על עצים ובימים על עמודי חשמל.

== תזונה ==
תזונתו העיקרית של הבז היא עופות ממשפחות שונות, מפרושיים ועד קקדואיים. לעיתים הוא גם ניזון מיונקים קטנים (ארנבים, עכברים ועכברושים), זוחלים, חרקים ופגרים.

==קישורים חיצוניים==

== הערות שוליים ==

קטגוריה:טקסונים שתוארו בידי ג'ורג' רוברט גריי
קטגוריה:בזיים
קטגוריה:אוסטרליה: עופות
קטגוריה:בעלי חיים שתוארו ב-1843
דביר אדרי

דביר (דוד) אדרי (נולד ב-1979) הוא קצין בצה"ל בדרגת אלוף-משנה המשמש מפקד חטיבה 460. קודם לכן שימש כרמ"ח תכנון של זרוע היבשה וכמפקד חטיבה 14.

==ביוגרפיה==
אדרי עשה את לימודי התיכון בפנימייה הצבאית לפיקוד שליד בית הספר הריאלי בחיפה וסיים את לימודיו בשנת 1997. התגייס לצה"ל ושובץ בחיל השריון. עבר הכשרה כלוחם, קורס מפקדי טנקים וקורס קציני שריון. לאחר הקורס שימש מפקד מחלקה. לאחר מכן מונה למפקד פלוגת קמ"ט ל'. בהמשך מונה למפקד גדוד 53 והוביל את הגדוד בין היתר במהלך מבצע צוק איתן. לאחר מכן מונה למפקד גדוד 195 בחטיבה 460 וכיהן בתפקיד עד 2016. בשנים 2019–2021 היה מפקד חטיבה 14.

עם סיום תפקידו בחטיבה 14 נכנס לתפקיד רמ"ח התכנון של זרוע היבשה. 

ב-3 במאי 2023 החל לפקד על חטיבה 460.

== הערות שוליים ==

 

קטגוריה:בוגרי הפנימייה הצבאית לפיקוד חיפה
קטגוריה:מפקדי גדודים בחטיבה 188
קטגוריה:מפקדי גדודים בחטיבה 460
קטגוריה:מפקדי חטיבה 14
קטגוריה:מפקדי חטיבה 460
קטגוריה:אלופי-משנה בצה"ל
קטגוריה:ישראלים שנולדו ב-1979
קטגוריה:מפקדי חטיבות במלחמת חרבות ברזל
לואיז יאפה

לואיז לנגהנס-יאפה (בגרמנית: Louise Japha; 2 בפברואר 1826 – 13 באוקטובר 1910) הייתה פסנתרנית ומלחינה גרמנייה.

== ביוגרפיה ==
=== ילדות, נעורים ולימודים ===
לואיז יאפה גדלה בהמבורג, שם למדה נגינה בפסנתר אצל פריץ וארנדורף והלחנה אצל גאורג אוגוסט גרוס ופרידריך וילהלם גרונד. הקונצרט הראשון שלה התקיים ב-10 בפברואר 1838 באולם אפולו המקומי. כדי להתאמן בנגינה הלכה למפעל הפסנתרים של באומגרטן אונד היינס, שם פגשה את יוהנס ברהמס הצעיר. הם התאמנו וניגנו יחד ודנו ביצירותיו הראשונות. ידידות רבת-שנים התפתחה בין לואיז יאפה לברהמס, שהיה צעיר ממנה בשבע שנים. ברהמס הקדיש אחת מיצירותיו המוקדמות ביותר, שישה שירים, אופוס 6, ללואיז ולאחותה מינה, כביטוי להכרת תודתו.

בהזמנת קלרה שומאן, עברה לואיז יאפה ב-1853 לדיסלדורף עם אחותה להשלמת לימודי המוזיקה שלה עם רוברט וקלרה שומאן. בדיסלדורף פגשה שוב את ברהמס.

ב-1858 נישאה לואיז יאפה למלחין ומחבר כתבי מוזיקה וילהלם לנגהנס; הם ניגנו יחדיו. בעיקר יצא שמה כפסנתרנית בפריז בשנים 1863 עד 1869. ב-1868, השתתפה בביצוע הבכורה של חמישיית הפסנתר בפה מינור, אופוס 34 מאת ברהמס. פרנץ ליסט הקדיש לה את "קנטטת בטהובן מס' 1" שלו (קנטטה חגיגית לטקס הסרת הלוט מאנדרטת בטהובן בבון, בשנת 1845). היא עמדה בקשרים עם שטפן הלר, פרנסואה-אוגוסט גברט, קאמי סן-סנס, סזר פרנק וג'ואקינו רוסיני. בשנת 1874 הסתיימו נישואיה לווילהלם לנגהנס בגירושין. באותה שנה השתקעה בויסבאדן.

יאפה כתב אופרה, וחיברה רביעיות מיתרים, יצירות לפסנתר ושירים - אבל לא כל יצירותיי פורסמו

==קישורים חיצוניים==

==הערות שוליים==

קטגוריה:מלחינות גרמניות
קטגוריה:פסנתרניות גרמניות
קטגוריה:מלחינות המאה ה-19
קטגוריה:מלחינות מן המאה ה-20
קטגוריה:ילידות 1826
קטגוריה:נפטרות ב-1910
נופר

נוּפָר (שם מדעי: Nuphar) הוא סוג של צמחי מים ממשפחת הנופריים הגדל באזורים הממוזגים והסובטרופיים בחצי הכדור הצפוני.

== אטימולוגיה ==
מקור המילה "נוּפר" בסנסקריט (nīlōtpala), והיא מורכבת כנראה משני רכיבים: nīla – כחול, utpala – פרח, ומשמעותה שם היא פרח הלוטוס. משם הושאלה המילה לפרסית (nīlūfar) וממנה לערבית (نينوفر – nīnūfar), ומערבית ללטינית של ימי הביניים כ-Nuphar.

== טקסונומיה ומורפולוגיה ==

פרי לא בשל של נופר צהוב
הנופר הוא קרוב משפחה של הנימפאה, אך עלי הכותרת שלו קטנים משמעותית ופירותיו נמצאים מעל המים, בניגוד לפירות הנימפאה. בדומה לנימפאה, עליו צפים על פני המים, והם בעלי חריץ מההיקף ועד נקודת חיבור הפטוטרת.

צורת עליו משתנה בין המינים, ונעה בדרך כלל בין צורה דמוית-לב לעלה עגול עם פטוטרת מחוברת באמצעו בעל צורה דמוית-מגן. למספר מינים יש גרסה שונה של צורת עלים, לדוגמה: למין Nuphar sagittifolia יש עלים מוארכים דמוי-חץ.

עשרות מינים של נופר תועדו. מחקרים מולקולריים הראו הבדלים ניכרים בין המינים האירו-אסייתיים והמינים הגדלים באמריקה (להוציא Nuphar microphylla הגדל בצפון אמריקה, אך משתייך לקבוצה האירו-אסייתית מבחינת מאפייניו המולקולריים).

== מינים ==
=== נופרים אירו-אסייתיים ===
* נופר צהוב (Nuphar luteum)
* Nuphar japonica
* Nuphar pumila
* Nuphar microphylla

=== נופרים אמריקאיים ===
* Nuphar advena
* Nuphar carlquistii (נכחד)
* Nuphar polysepala
* Nuphar sagittifolia
* Nuphar variegata

== אקולוגיה ==

הנופר גדל במקווי מים, באגמים ובנחלים ונהרות עם זרימה איטית, במים בעומק של עד 5 מטרים. מינים שונים מותאמים למים עשירים בחומרי מזון (לדוגמה, נופר צהוב) או עניים בחומרי מזון (לדוגמה, Nuphar pumila).
הנופר מסוגל לגדול זמנית גם בסביבה דלת-חמצן, כמו אדמה רוויית מים.
העלים החדשים צומחים דרך קני השורש, ויוצאים דרך העלים הישנים יותר.
בדומה לסוגים אחרים במשפחת הנופריים, מינים שונים של נופר עשויים לכסות כליל את משטח פני המים, לחסום את מעבר קרני השמש, ובכך להרוג מיני צמחים מתחת לפני המים, וצמחי פני-מים אחרים תחרותיים פחות.
עופות שונים, כמו הברווזיים, ניזונים מזרעי הנופר, ויונקים שונים כמו הבונה והנוטרייה ניזונים מהשורשים של חלק ממיני הנופר. צביים ניזונים מעלי הנופר ומפרחיו.

== גלריה ==

<gallery mode="packed" widths="200px" heights="200px">
Nuphar pumilum (6) 1200.jpg|Nuphar pumila
Nuphar saggitifolia.JPG|Nuphar sagittifolia, עלים דמויי-חץ
Nuphar saikokuensis.jpg|Nuphar saikokuensis ממיני הנופר הגדלים ביפן
Acarlar longozu 9603 cr.jpg| חרק על נופר צהוב
Rybník Březina (014).jpg|מרבד נופרים בצ'כיה
WaterlilliesKNWR.jpg|"שדה" נופרים באלסקה
</gallery>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1809
קטגוריה:טקסונים שתוארו בידי ג'יימס אדוארד סמית
קטגוריה:נופריים
Castles in the Air

"Castles in the Air" הוא שיר מאת דון מקליין, שהוקלט לראשונה בשנת 1970, והיה הסינגל הראשון שיצא בארצות הברית לפני "American Pie". הגרסה המקורית של השיר נכללה באלבום "Tapestry". בפברואר 1971 יצא הסינגל הראשון מתוך האלבום והוא הגיע למקום הארבעים במצעד בילבורד Easy Listening/Adult Contemporary. אחרי הצלחת הסינגל "American Pie" נכלל השיר "Castles in the Air" כבי-סייד של השיר "Vincent".

ב-1981 הקליט מקלין את השיר "Castles in the Air" פעם נוספת. גרסה זאת של השיר היא בלדה איטית יותר בהשוואה לקצב המהיר של הגרסה המקורית. הגרסה נכללה באלבום "Believers" ואחר כך החליפה גרסה זו את השיר באלבום "Tapestry". גרסה זו זכתה להצלחה רבה יותר והגיע למקום ה-36 במצעד הבילבורד ולמקום ה-31 במצעד Cash Box. באוסטרליה הגיע השיר למקום ה-11 במצעד. עוד הגיע השיר למקום השביעי במצעד Adult Contemporary בארצות הברית ולמקום השני בקנדה.

השיר מתאר אדם שאינו מרוצה ועייף מסגנון החיים האורבני. על אף שהוא יליד העיר, הוא מחליט לנטוש לא רק את "המגדלים באוויר" העירוניים, אלא גם את אהובתו שם. בגלל אהבתו לחיי הכפר הוא מחליט לחפש אהבה עם אישה שחושבת כמוהו.

== מיקומי שיא ==

===מצעדים שבועיים===
{| class="wikitable sortable"
|-
!align="left"|מצעד (1981–82)
!align="left"|מיקום שיא
|-
|אוסטרליה ARIA Charts
| style="text-align:center;"|11
|-
|קנדה Adult Contemporary
| style="text-align:center;"|2
|-
|ניו זילנד
| style="text-align:center;"|12
|-
|הממלכה המאוחדת
| style="text-align:center;"|47
|-
|ארצות הברית בילבורד הוט 100
| style="text-align:center;"|36
|-
|ארצות הברית בילבורד Adult Contemporary
| style="text-align:center;"|7
|-
|US Cash Box Top 100
| style="text-align:center;"|31
|}

===מצעדים שנתיים===
{| class="wikitable sortable"
|-
!align="left"|מצעד (1981)
! style="text-align:center;"|מיקום
|-
|אוסטרליה
| style="text-align:center;"|85
|-
|ארצות הברית (Joel Whitburn's Pop Annual)
| style="text-align:center;"|185
|}

== קישורים חיצוניים ==

== הערות שוליים ==

קטגוריה:שירי 1970
קטגוריה:סינגלי בכורה מ-1971
קטגוריה:שירי דון מקליין
קטגוריה:שירים באנגלית
קטגוריה:שירים שנכתבו על ידי דון מקליין
קטגוריה:בלדות משנות ה-1970
קטגוריה:בלדות פופ
בניין המטה הכללי (מוסקבה)

בניין המטה הכללי של הכוחות המזוינים של הפדרציה הרוסית (Здание Генерального штаба ВС РФ) הוא מבנה מנהלי הממוקם במחוז האדמיניסטרטיבי המרכזי במוסקבה ברובע ארבט ברחוב זנאמנקה, 14/1.

נבנה בשנים 1979–1987 על פי תוכנית של האדריכלים מ.ו. פוסוחין (אדריכל ראשי של מוסקבה בשנים 1960–1982), י. ב. פופוב, נ. ג. מינאייב והמהנדסים ס. י. שקולניקוב, ו. ס. ניקולאייב.

== היסטוריה ==
כדי לפנות מקום בשביל הבניין נהרסו הבניינים בזנמנקה, ווזדוויז'נקה, וסמטאות בכיכר ארבט. במיוחד נהרס הבית בו התגוררו החברים ניקולאי רובינשטיין ופיוטר צ'ייקובסקי בצעירותם, כמו גם המלון בו התגורר סרגיי רחמנינוב.

בחצר המטה הכללי נמצא הלובי הקרקעי של תחנת המטרו ארבטסקאיה של קו ארבטסקו-פוקרובסקאיה. במהלך בניית מבנה המטה הכללי הוסדרו יציאות חדשות מהלובי דרך הבניין לכיוון ווזדוויצ'נקה, כאשר היציאות הישנות, עד לכיכר ארבט, נסגרו.

== אדריכלות ==
בניין המטה הכללי מאכלס רובע שלם. אחת החזיתות פונה לכיכר ארבט. הבניין כולל שמונה קומות. הקירות מעוטרים באבן שיש וגרניט שהובאו מאורל. לחזיתות חלוקה אופקית ואנכית. הסגנון הארכיטקטוני בכללותו מאפיין את מבני המינהל הסובייטיים בשנות השישים של המאה העשרים, אך עם זאת, ישנם כמה מאפיינים של פוסטמודרניזם בעיצוב השערים ובעיצוב החלק הכתום של המבנה.
<br />

== קישורים חיצוניים ==

* [http://moskvasovet.ucoz.com/index/zdanie_generalnogo_shtaba_ministerstva_oborony_rossijskoj_federacii/0-167 בניין המטה הכללי, באתר "בעקבות מוסקבה הסובייטית"]
קטגוריה:המטה הכללי של רוסיה
קטגוריה:מוסקבה: מבנים
קטגוריה:פוסטמודרניזם
קטגוריה:דפים עם תרגומים שלא נסקרו
From Janet to Damita Jo: The Videos

From Janet to Damita Jo: The Videos (בעברית: מג'נט לדמיטה ג'ו: הקליפים) הוא אלבום וידאו של הזמרת-יוצרת האמריקאית, ג'נט ג'קסון. אלבום הווידאו יצא לאור ב-6 בספטמבר 2004 על ידי חברת התקליטים וירג'ין רקורדס בעקבות יציאת אלבומה השמיני Damita Jo.

אלבום הווידאו מכיל קליפים של ג'קסון אשר צולמו במהלך תקופת שהותה בוירג'ין רקורדס כולל קטעים נוספים כמו קטעי ראיונות ומאחורי הקלעים.

== רקע ==
אלבום הווידאו יצא לאחר שג'נט הוציאה אלבומים ויזואליים נוספים בעלי אופי דומה. לטענת הצוות של ג'קסון האלבום מהווה את דרך שעשתה מלהיות אחותו הקטנה של מייקל ג'קסון להיות זמרת שמצליחה בזכות עצמה, מציג את יכולות הריקוד שלה אשר התאפיינו בביצוע של תנועות מסובכות ובאופן תיאטרלי ואת הדרך ה היא הנציחה את המוזיקה שלה בהיסטוריה.

== ביקורת ==
האלבום קיבל ביקורות חיוביות מהמבקרים אשר החמיאו לאבולוציה הוויזואלית שג'קסון הציגה באלבום זה ואף אמרו כי האלבום מציג את ההשפעה האדירה שהייתה לג'נט על אמנים צעירים יותר ואת הניסיון שלהם לחקות אותה.

== היסטורית יציאות לאור ==

{| class="wikitable"
!align="center"|מקום
!align="center"|תאריך יציאה
!חברת תקליטים
|-
! align="left" |אירופה
|align="left"|6 בספטמבר 2004
| rowspan="3" |וירג'ין רקורדס
|-
! align="left" |ארצות הברית
|align="left" rowspan="2"|7 בספטמבר 2004
|-
! align="left" |קנדה
|-
! align="left" |יפן
|align="left"|29 בספטמבר 2004
|EMI
|-
! align="left" |אוסטרליה
|align="left"|18 בספטמבר 2004
|וירג'ין רקורדס
|}

== קישורים חיצוניים ==

== הערות שוליים ==

קטגוריה:אלבומי וידאו מ-2004
קטגוריה:אלבומי ג'נט ג'קסון
קטגוריה:אלבומי אוסף וידאו קליפים
קטגוריה:אלבומי וידאו באנגלית
קטגוריה:אלבומי חברת וירג'ין רקורדס
יחסי הודו–שווייץ

יחסי הודו–שווייץ הם היחסים הדיפלומטיים הרשמיים שבין הרפובליקה של הודו לבין הקונפדרציה השווייצרית.

== היסטוריה ==
בין הרפובליקה של הודו לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה של הודו לבין הקונפדרציה השווייצרית הם יחסים דיפלומטיים קרובים ודינמיים מאוד במסגרתם מתקיימים שיתופי פעולה בתחומים רבים כגון מדע, תרבות וחינוך.

שווייץ הכירה בעצמאותה המלאה של הודו מהממלכה המאוחדת בשנת 1947 לאחר שזו קיבלה את עצמאותה. במהלך הסכסוך על בנגלדש בין השנים 1971 עד 1976 ייצגה שווייץ את האינטרסים ההודיים בפקיסטן ואת הפקיסטניים בהודו. הודו מחזיקה שגרירות בברן בירת שווייץ וקונסוליה כללית בז'נבה.

בשנת 1851 נוסדה חברת המסחר השווייצרית "וולקארט" בבזל ובמומבאי במקביל. היא התפשטה בפעילותה לכל תת-היבשת ההודית והיא נעשתה לאחד מסמלי ההיכר של שווייץ בתת-היבשת ולאחד מהפתחים הגדולים של אנשי שווייץ למעורבות בכלכלה ההודית.

== יחסים כלכליים ==
הודו היא שותפת הסחר הרביעית בגודלה של שווייץ באסיה והגדולה ביותר באזור דרום אסיה. שווייץ נוהגת לייצא להודו בעיקר מתכות, ציוד אלקטרוני, מוצרי פרמצבטיקה וכימיקלים. שווייץ נוהגת לייבא מהודו בעיקר כימיקלים, טקסטיל, מתכות ומוצרים חקלאיים. כ-250 חברות שווייצריות הן בעלות נוכחות בהודו.

== שווייצרים בהודו ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בהודו שש מאות ושישים אזרחים שווייצרים. בין האזרחים השווייצרים המתגוררים בהודו נמצאים גם מאה שישים וחמישה אזרחים המחזיקים אזרחות כפולה (דרכון הודי לצד דרכון שווייצרי).

== נציגויות דיפלומטיות ==
* הודו מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. הודו מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ מיוצגת בהודו בדרג השגרירות באמצעות שגרירות רשמית שהיא מחזיקה בניו דלהי, בירת המדינה. שווייץ מיוצגת בהודו גם בדרג הקונסולרי באמצעות ארבע קונסוליות רשמיות שהיא מחזיקה בערים: בנגלור, צ'נאי, קולקטה, ומומבאי.

== קישורים חיצוניים ==

* [https://www.eda.admin.ch/eda/en/home/representations-and-travel-advice/india/switzerland-india.html Bilateral relations Switzerland–India], אתר משרד החוץ של שווייץ

== הערות שוליים ==
The Velvet Rope Tour – Live in Concert

The Velvet Rope Tour – Live in Concert הוא אלבום וידאו של הזמרת-יוצרת האמריקאית, ג'נט ג'קסון, אשר יצא לאור ב-9 במרץ 1999, על ידי חברת התקליטים איגל רוק אנטרטיינמנט. אלבום הווידאו צולם ב-11 באוקטובר 1998.

אלבום וידאו זה מציג את הופעתה של ג'נט בניו יורק במסגרת סיבוב ההופעות "The Velvet Rope Tour".

== רקע והוצאה ==
ההופעה צולמה ב-11 באוקטובר 1998, במדיסון סקוור גארדן שבניו יורק, שם ג'קסון הופיעה במסגרת סיבוב ההופעות שלה. ההופעה צולמה ושודרה בטלוויזיה האמריקאית על ידי רשת HBO לעיני 15 מיליון צופים ומאוחר יותר שודרה גם במדינות אחרות בעולם.

האלבום יצא תחילה בפורמט VCD ומאוחר יותר יצאה גם בפורמט די וי די ועל גבי קלטת שמע.

== הצלחה ==
אלבום הווידאו זכה להצלחה בארצות הברית כאשר הגיעה למעמד פלטינה על מכירות של למעלה מ-100 אלף עותקים. בנוסף, אלבום הווידאו היה מועמד לארבעה פרסי אמי, מתוכם זכה באחד. בין היתר, גם היה מועמד לשני פרסי NAACP Image.

בנוסף להוצאת ב-2001, על גבי די וי די, הוא גם יצא לאור מחדש ב-2004, ו-2006 בארצות הברית ובאירופה כאלבום כפול בשם Live in Hawaii. ההוצאה המחודשת כוללת את ההופעה בניו יורק ביחד עם דיסק נוסף שכולל הופעה בהוואי מסיבוב ההופעות "All for You Tour" ובשנת 2005 יצא לאור אלבום הווידאו שוב, באירופה עם עטיפה שונה.

== נתוני מכירות ==
{| class="wikitable"
|-
! מקום
! תארים
! מכירות
|-
!אוסטרליה (ARIA)
| פלטינה
| 15,000
|-
!ארצות הברית (RIAA)
| פלטינה
| 100,000
|}

== היסטוריית יציאות לאור ==
{| class="wikitable"
!align="center"|מדינה
!תאריך יציאה
!חברת תקליטים
|-
! align="left" |ארצות הברית
|11 באוקטובר 1998
|איגל רוק אנטרטיינמנט
|-
! align="left" |עולם
|9 במרץ 1999
|אימייג' אנטרטיינמנט
|-
! align="left" |בריטניה
| rowspan="2" |28 באוגוסט 2000
| rowspan="2" |אי אל סי אנטרטיינמנט
|-
!אירופה
|-
! align="left" |עולם
|26 בנובמבר 2001
|איגל רוק אנטרטיינמנט
|-
! align="left" |ארצות הברית
|24 בפברואר 2004
|איגל ויז'ן USA
|-
! align="left" |עולם
|12 ביוני 2006
|איגל רוק אנטרטיינמנט
|}

Live In Hawaii/The Velvet Rope Tour:

{| class="wikitable"
! align="center" |מדינה
! align="center" |תאריך יציאה
! align="center" |חברת תקליטים
|-
! align="left" |אירופה
| align="left" |6 בספטמבר 2004
| rowspan="2" |איגל רוק אנטרטיינמנט
|-
! align="left" |ארצות הברית
| align="left" |16 בנובמבר 2004
|}

== קישורים חיצוניים ==

== הערות שוליים ==

קטגוריה:אלבומי וידאו מ-1998
קטגוריה:אלבומי ג'נט ג'קסון
קטגוריה:אלבומי וידאו באנגלית